# אווסטין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אווסטין- (באנגלית ®Avastin , חומר הפעיל: Bevacizumab) תרופה אנטי סרטנית הפוגעת ביכולתו של הגידול הסרטני ליצור כלי דם - אנגיוגנזה. בשנת 2004 אישר מנהל המזון והתרופות של ארצות הברית – FDA את השימוש באווסטין כתרופה לחולי סרטן המעי הגס וסרטן רקטלי.

לוגו אווסטין

## [עריכה] מנגנון הפעולה של אווסטין

כל עוד הגידול הסרטני אינו עולה על מספר מילימטרים הוא יכול להשתמש בחומרי הזנה וחמצן מן הסביבה הקרובה. כדי שגודלו של הגידול הסרטני יעלה על מספר מילימטרים הוא חייב לספק לעצמו חומרי הזנה מזרם הדם, לשם כך על הגידול לעודד יצירת כלי דם חדשים. תהליך יצירת כלי דם (אנגיוגנזה) מווסת על ידי הפרשת VEGF (Vascular Endothelial Growth Factor), חלבון שבמצבים נורמליים אחראי ליצירת כלי דם חדשים לאחר פציעה, ובמצבים סרטניים VEGF חיוני לצמיחת גידול לגודל של מעל מספר מילימטרים.

אווסטין הוא נוגדן חד שבטי מואנש הנקשר ומנטרל VEGF, בכך נפגעת הספקת הדם לגידול והתפתחותו מעוכבת. מחקרים קליניים מצאו כי העיכוב הוא זמני כך שהתרופה לא יכולה להיחשב כמצילת חיים אלא כמאריכת חיים.

כנוגדן, האווסטין בעל תכונות המייחדות אותו מן התרופות המקובלות לשימוש כנגד גידולים סרטניים:

- היתרון העיקרי של נוגדן על פני תרכובות כימיות (מולקולות קטנות) הוא הספציפיות הגבוהה למטרה, בכך נמנע נזק משני לחלבונים אחרים.
- נוגדן מואנש (נוגדן הבנוי כנוגדן אנושי) הוא מולקולה שמערכת החיסון אינה רואה בו כמולקולה זרה, לכן אין סכנה לתגובה חיסונית אלימה.
- הנוגדן ניקשר לפקטור חוץ תאי (VEGF) בלבד, ואינו פוגע בתאי הגוף כמו התרופות הכימותרפיות.

## [עריכה] התוויה רפואית

התועלת שבשימוש שאווסטין להגדלת תוחלת החיים

בפברואר 2004 אישר הFDA את השימוש באווסטין ביחד עם כימותרפיה מסוג 5-Fluorouracil או IFL כטיפול קו ראשון (לפני טיפול בתרופות אחרות) בחולים גרורתיים של סרטן המעי הגס או הרקטום. התרופה אושרה בזכות ניסוי קליני גדול שהוכיח ששימוש באווסטין ו-IFL מעלה את תוחלת החיים של חולי מחלות אלו ב-5 חודשים (20.3 חודשים לעומת 15.6 חודשים).

בישראל השימוש באווסטין מכוסה בסל הבריאות בשני מקרים:

- סרטן המעי הגס עם גרורות בכבד או בריאות.
- סרטן גרורתי של הרקטום.

בימים אלו (2005) נערכים ניסויים קליניים שלב III לבדיקת יעילותו של אווסטין בסרטן הכליה, סרטן השד, וסרטן הריאות (non-small cell lung cancers).

## [עריכה] תופעות לוואי

נתגלו מספר תופעות לוואי שליליות בשימוש באווסטין. שתי התופעות הנפוצות ביותר הן קרישת יתר של הדם ולחץ דם גבוה, תופעות אלו מעלות את הסיכוי טרשת עורקים ובעקבותיה לשבץ מוחי והתקף לב.

תופעות לוואי נוספת כוללות חירור המעי, נויטרופיניה (ירידת מספר הנויטרופילים), נוירופטתיה (נזק למערכת העצבים), פרוטויוריה (רכוז חלבונים גבוה בשתן כתוצאה מנזק לכליות), הקאות ושילשולים. תופעות לוואי אלו עלולות להיות קטלניות בחולים מסוימים.

## [עריכה] קישורים חיצוניים

- האתר הרשמי של תרופת האווסטין האתר מכיל מידע לרופא ולחולה וכן עידכונים שוטפים בנושא מחקרים קליניים.
- סל הבריאות פירוט התרופות הממומנות על ידי משרד הבריאות.

הבהרה: המידע בוויקיפדיה אינו מהווה ייעוץ רפואי.

מקור: http://he.wikipedia.org../../../%D7%90/%D7%95/%D7%95/%D7%90%D7%95%D7%95%D7%A1%D7%98%D7%99%D7%9F.html

קטגוריות: תרופות | טיפול בסרטן | נוגדנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch